Ślązoki nie gęsi
towar niedostępnydodaj do przechowalni
Opis
Fragment książki:
W hyc pod moimi liściami dychnąć se możesz.
Prosza, siednij se tukej, witom cie: Szczynść Boże!
Bo choć słoneczko gynał ze nieba blynduje,
To sie na moich liściach ukrop tyn sztopuje.
Tukej dycki fajnisty wiaterek zawiywo,
A we liściach szpok abo słowik piyknie śpiywo.
Powoniej tyż moje kwiotki. To z nich spijają
Pszczoły, kere potym złociutki miód dowają.
Legnij se tu ku mie! Niych listek mój opowiy
Ci jako bojka, cobyś lepij społ na zdrowie.
Widzisz tera, wiela poradza dać uciechy,
Choć niy rosną na mie jabka ani łorzechy.
Ptok ptokowi godo: - Niy becz! Skończ już ślimtanie!
Dyć mosz luksusowe we klotce miyszkanie!
- Dlo cia fajnie, boś stary i w klotce zrodzony!
Jo pamiyntom na co my ptoki krzidła momy!
- Skuli tyj szkorupy na puklu żol mi cie!
Że tyż poradzisz żółwiu miyszkać w takij klicie!
Na to żółw do myszy: - Lepszo swoja chałpeczka,
Niż wielgo, choć yno lokatorsko noreczka!
pol_Latn pol_Latn slv_Latn cat_Latn pol_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn